**LG er først ude med understøttelse til NVIDIA G-Sync på OLED-TV**

*Kombinationen af OLED-kvalitet, HDMI 2.1 og andre avancerede funktioner bringes i spil på LGs nyeste tv-modeller på et helt nyt niveau*



**KØBENHAVN, 10. september, 2019 –** LG Electronics og NVIDIA har besluttet at tage gaming til et nyt niveau ved at tilføje understøttelse af NVIDIA G-SYNC i LGs nyeste modeller af OLED-tv'er (C9 og E9). LGs nyeste OLED-modeller tilbyder lynhurtige responstider og fantastisk farvegengivelse, hvor deres overlegne ydelse og billedkvalitet er blevet valideret gennem NVIDIA G-SYNC-kompatibilitetstest for at sikre en nem og medrivende gaming oplevelse uden billedinterferens.

LGs OLED-tv er allerede anerkendt for at levere optimal ydeevne til spil og nu med understøttelse af NVIDIA G-SYNC, hæver LG barren yderligere for at give en endnu mere medrivende PC spiloplevelse i storformat på LGs brancheførende OLED-modeller med 4K-opløsning og størrelser fra 55’’ til 77’’.

LGs anerkendte OLED-teknologi med selvlysende pixels tager dig dybere ind i dine yndlingsspil. Tv'et har superhurtig responstid og en opdateringsfrekvens på 120 Hz, hvor latensen, som kan være helt afgørende, når du er i centrum af begivenhederne, næppe mærkes med ca. 6 ms med 1440p-indhold og 120 Hz. Det er den minimale latenstid uden at billedkvaliteten forringes i LGs OLED-tv, hvilket gør dem til de bedste skærme til gaming.

Desuden understøtter LGs nyeste OLED-modeller de fleste af de populære HDR-formater, hvilket giver ekstra indlevelse til gaming oplevelsen. Du kan spille kompatible titler i dynamisk HDR10 eller Dolby Vision (op til 120 billeder i sekundet for indhold i fuld HD) og drage fordel af de funktioner, som HDMI 2.1 muliggør, f.eks. auto low latency mode (ALLM), forbedret lydreturkanal (eARC) samt variabel opdateringshastighed (VRR).

*”Det er ingen hemmelighed, at LGs OLED-tv-modeller er efterspurgt af gamerer over hele verden, og vi er fast besluttet på at gøre OLED-gamingoplevelsen optimal for dem. Med tilføjelsen af NVIDIA G-SYNC viser vi, at OLED-tv har support fra verdens førende gaming hardwaremærke med det mål at levere deres produkter på den bedst mulige måde,”* siger Sam Kim, senior vice president for LG Entertainments tv-produktplanlægningsenhed.

*”Vi er glade for at tilføje G-SYNC-kompatibel support til dette års nye LG OLED-tv'er og HDMI Variable Refresh Rate-support til vores GeForce RTX 20-serie GPU'er. Gamerne vil blive forbløffet over reaktionsevnen og de realistiske billeder på disse tv'er, når de spiller de nyeste realtids-raytracing-pc-spil, som Ge-Force muliggør,”* siger Matt Wuebbling, chef for GeForce-markedsføring hos NVIDIA.

# # #

**Om LG Electronics, Inc.**

LG Electronics, Inc. er en global innovatør inden for teknologi og produktion med aktiviteter mere end 100 steder rundt om i verden. LG består af fem virksomheder – Home Appliances & Air Solutions, Home Entertainment, Mobile Communication, Vehicle Components og Business-to-Business – og er en af verdens førende producenter af TV, køleskabe, klimaanlæg, vaskemaskiner og mobiler. Derudover kommer LG SIGNATURE produkter og ThinQ, der anvender kunstig intelligens. I 2017 havde LG et globalt salg på 55,4 milliarder USD (61,4 billioner KRW). For mere information og nyheder om LG Electronics, besøg [www.LGnewsroom.com](http://www.LGnewsroom.com).

*For yderligere information:*

Erik Svalberg

Nordisk produktspecialist HE

LG Electronics Nordic AB

Box 83, 164 94 Kista

Mobil: +46 73 773 00 01

E-mail: erik.svalberg@lge.com

LG-One Grey Public

(LGs PR-bureau)

Mobil: +45 33 30 01 00

E-mail: lg-onedenmark@lg-one.com